**Harjumaa, Jõelähtme vald, Ruu küla, Laskeplatsi kinnistu võõrandamiseks korraldatava kirjaliku enampakkumise tingimused ja läbiviimise kord**

Kaitseliidu seaduse § 19 lg 2 p 7 ja § 77 lg 1, 2, 3 ja 4, Kaitseliidu keskkogu 06.06.2015 otsus nr 14727PR, Kaitseministri 11.09.2015 käskkirja nr 354 alusel kuulutab Kaitseliit välja kinnistu asukohaga **Ruu küla, Laskeplatsi** avaliku kirjaliku enampakkumise:

**Harjumaa, Jõelähtme vald, Ruu küla, Laskeplatsi,** kinnistu nr 9773502, katastritunnus 24505:002:0107, pindala 3,02 ha, maatulundusmaa 100% (registreeritud Tartu Maakohtu kinnistusosakonnas).

Enampakkumise korraldaja:

Kaitseliit

Toompea tn 8

10142 Tallinn

Kontaktisik on Kaitseliidu peastaabi tagalakeskuse
kinnisvarajaoskonna spetsialist Kersti Ristimägi

Kontaktandmed: Tel: 717 9143, 521 3403

E-mail: kersti.ristimagi@kaitseliit.ee

Varaga on võimalik tutvuda selle asukohas, milleks tuleb eelnevalt leppida kokku aeg enampakkumise korraldaja esindajatega:

Gari Selgis

Arco Vara

Telefon: +372 526 9370

E-post: gari.selgis@arcovara.ee

Daniel Chasan

Arco Vara

Telefon: +372 5648 9258

E-post: daniel.chasan@arcovara.ee

1. Vara on Kaitseliidu omand, vara ei ole arestitud, selle suhtes ei ole vaidlusi.

1.1 Vara osas on sõlmitud kinnisvara kasutamise kokkulepe Riigimetsa Majandamise Keskusega (RMK). Kokkuleppes on sätestatud RMK õigus kasutada kinnistut läbivat teed ja kohustus tagada tee korrashoid. Kokkulepe kehtib kuni 13.11.2022 ning kokkuleppes sätestatud õigused ja kohustused antakse üle kinnistu uuele omanikule.

2. Vara võõrandatakse kirjaliku enampakkumise teel vastavalt käesolevale võõrandamise kirjaliku enampakkumise tingimustele ja läbiviimise korrale.

3. Enampakkumise alghind on **12 000** (kaksteist tuhat) EUR.

4**.** Enampakkumisel osalevad isikud on kohustatud tasuma lepingu sõlmimise tagatiseks
1200 EUR Kaitseliidu arveldusarvele **nr EE461010022002422007 viitenumber 62020100012 SEB pank hiljemalt 05.06.2017.** Selgitusse märkida „Enampakkumise tagatis“.Tagatisraha võetakse arvesse ostuhinna osalise tasumisena.

5. Kirjalik enampakkumine/pakkumuste avamine toimub **Kaitseliidu peastaabis, mis paikneb Tallinna linnas Toompea tn 8**, **06.06.2017** algusega kell **11.00.**

6. Enampakkumisel osaleja esitab enampakkumise korraldajale kinnise ümbriku, millele on märgitud, järgmisi andmeid:

Kaitseliit

Toompea tn 8

10142 Tallinn

Kirjalik enampakkumine “**Ruu küla, Laskeplatsi**“

Juriidilise isiku nimi (või füüsilise isiku nimi), juriidilise isiku registrikood, aadress, kontaktandmed

“PAKKUMUS”

“Mitte avada enne **06.06.2017 kell 11.00.”**

**7. Pakkumus tuleb esitada aadressil Tallinn Toompea tn 8 asuvasse Kaitseliidu peastaabi valvelauda tööpäevadel E-N 8.00 – 16.45, R 8.00 -14.00. Pakkumus tuleb esitada hiljemalt 06.06.2017 kell 10.45.**

Posti teel saadetud ümbrik peab olema Kaitseliidu peastaabi kantseleisse saabunud enne avamise kellaaega.

8. Ümbrikus peavad sisalduma järgmised dokumendid:

8.1 pakkuja nimi, elu- või asukoht, kontaktandmed;

8.2 avaldus müüdava vara ostmiseks enampakkumisel kehtinud tingimustel;

8.3 tõend tagatisraha tasumise või nõutud pangagarantii kohta;

8.4 sõnade ja numbritega kirjutatud konkreetne arvuline pakkumissumma;

8.5 pakkumise tegemise kuupäev, pakkumise esitaja allkiri, juriidilise isiku ja füüsilise isiku esindaja puhul volikiri.

9. 15 minutit pärast pakkumiste esitamise tähtaja möödumist avab Kaitseliidu ülema käskkirjaga nimetatud komisjon enampakkumisele esitatud ümbrikud. Kõik tähtajaks laekunud pakkumised avatakse nende registreerimise järjekorras, allkirjastatakse komisjoni esimehe poolt ja kantakse enampakkumise protokolli. Pakkumiste avamine on avalik ja selle juures võivad viibida kõik pakkumiste esitajad.

10. Kui enampakkumisele ei esitatud ühtegi pakkumist või kui ühtki pakkumist enampakkumisele ei lubata, loeb komisjon enampakkumise nurjunuks.

11. Pakkumised, mis ei ole tähtajaks laekunud või ei vasta käesolevas korras nimetatud nõuetele, enampakkumises ei osale. Tähtaegselt esitatud, kuid nõuetele mittevastava pakkumise kohta tehakse enampakkumise protokolli märge selle mitteosalemise põhjuse kohta.

12. Enampakkumise võitjaks on enampakkumisel osaleja, kes tegi suuruselt kõige kõrgema pakkumise. Kui 2 või enam enampakkumises osalejat on teinud võrdse kõrgema pakkumise, korraldatakse nende vahel 10 päeva jooksul täiendav enampakkumise voor. Täiendav voor viiakse läbi kirjalikult sama komisjoni poolt, kui müügi korraldaja vastavalt ei otsusta korraldada suulist enampakkumist või muuta komisjoni koosseisu. Täiendava vooru alghinnaks on esimeses voorus pakutud kõrgeim pakkumine.

13. Kirjaliku enampakkumise võitja ja paremuselt teise pakkuja nime ning nende pakkumised teeb korraldaja kõigile pakkumiste esitajatele kirjalikult teatavaks viie päeva jooksul pärast enampakkumise toimumist.

14. Kolme päeva jooksul pärast enampakkumise tulemuste teatavakstegemist on enampakkumisel osalejatel ning teistel asjaosalistel õigus esitada komisjonile proteste enampakkumise läbiviimise kohta. Komisjon registreerib saadud protestid ja esitab koos oma seisukohaga kahe päeva jooksul müügi korraldajale, kes kolme päeva jooksul teeb otsuse protesti rahuldamise või rahuldamata jätmise kohta. Protestid tuleb esitada Kaitseliidu peastaabi kantseleisse aadressil Toompea tn 8 Tallinnas.

15. Kaitseliidu keskjuhatus kinnitab **20 tööpäeva** jooksul alates enampakkumise toimumisest enampakkumise tulemused, jätab need kinnitamata või tunnistab enampakkumise nurjunuks.

16. Enampakkumise tulemused jäetakse Kaitseliidu keskjuhatuse poolt kinnitamata, kui:

16.1 enampakkumise läbiviimisel rikuti oluliselt enampakkumise protseduuri;

16.2 selgub, et kirjaliku enampakkumise võitjal ei olnud õigust enampakkumisest osa võtta;

16.3 enampakkumisel osalejana ei registreerunud ühtegi isikut või ei esitatud nõuetele vastavat pakkumist;

16.4 enampakkumisel ilmnes osalejate kokkulepe või kooskõlastatud tegevus, mis mõjutas või võis oluliselt mõjutada enampakkumise tulemust;

16.5 enampakkumisel rikuti õigusaktidega sätestatud korda enampakkumise tulemust mõjutanud ulatuses;

16.6 vähemalt ühel osalejal ei olnud õigust enampakkumisest osa võtta ja nimetatud isiku või isikute osavõtt mõjutas oluliselt enampakkumise tulemust;

16.7 võitis pakkumine, mis on Kaitseliidu jaoks majanduslikult vastuvõetamatu

17. Enampakkumiste tulemuste kinnitaja peab enampakkumise kinnitamata jätmise põhjused formuleerima ja kirjalikult vormistama. Enampakkumise kinnitamata jätmise kohta peab ta enampakkumise protokollile tegema kirjaliku märke, lisades samas ka otsuse kuupäeva ning enampakkumise kinnitamata jätmise põhjusi fikseeriva dokumendi asukoha.

18. Enampakkumise nurjunuks tunnistamise korral:

18.1 ostu müügilepingut ei sõlmita;

18.2 isikule, kes põhjustas enampakkumise nurjumise või tulemuste kinnitamata jätmise, tagatisraha ei tagastata;

19. Enampakkumise tulemuste mittekinnitamisel enampakkumise protseduurireeglite rikkumise või riigivaraseaduse, käesoleva korra ja teiste õigusaktide nõuete rikkumise tõttu müügi korraldaja süül kohustub müügi korraldaja tagastama osavõtjale tema tasutud tagatisraha täies ulatuses. Müügi otsustajal on õigus süüdlastelt tekkinud kahju sisse nõuda.

20. Enampakkumise tulemuste kinnitamisel võetakse enampakkumise võitja poolt enne enampakkumise algust sissemakstud tagatisraha arvesse tasaarvestusel ostetava vara eest tasumisel. Teistele enampakkumisest osavõtjatele tagastab enampakkumise korraldaja nende makstud tagatisraha täies ulatuses hiljemalt 5 tööpäeva jooksul pärast enampakkumise tulemuste kinnitamist.

20.1 Kaitseliidu keskjuhatus otsustab ühe kuu jooksul avaliku enampakkumise tulemuste kinnitamata jätmisest, kas korraldada uus enampakkumine, lükata enampakkumine edasi või loobuda uuest enampakkumisest.

21. Kahe kuu jooksul pärast enampakkumise tulemuste kinnitamist sõlmitakse enampakkumise võitjaga notariaalne müügileping arvestades käesolevas korras esitatud tingimusi. Nimetatud tähtaeg pikeneb, kui notar ei leia tehingu tegemiseks sobivat aega või vajab rohkem aega tehingu ettevalmistamiseks. Lepingu allkirjastamise aja ja koha teatab enampakkumise võitjale enampakkumise korraldaja kirjalikult. Kõik lepingu sõlmimisega kaasnevad kulud (sh notaritasu ja riigilõivud) kannab ostja.

22. Hiljemalt notariaalse müügilepingu sõlmimise päevaks peab olema kogu ostusumma laekunud müüja poolt näidatud arveldusarvele. Kui ostuhinna tasumine toimub finantseerimisasutuse poolt väljastatava laenuga, siis peab ostja esitama müüjale enne lepingu sõlmimist vastava finantseerimisasutuse poolse kirjaliku garantiikirja ning ostuhinna tasumine peab sel juhul toimuma kolme tööpäeva jooksul arvates müügilepingu allkirjastamisest.

23.Vara valduse üleandmine toimub võõrandamise lepingu sõlmimisega.

24. Notariaalset lepingut ei sõlmita, kui:

24.1 Kaitseliidu keskjuhatus ei kinnita enampakkumise tulemusi;

24.2 ilmnevad seaduslikud takistused, mille tõttu notariaalse lepingu sõlmimine ei ole võimalik kolme (3) kuu jooksul arvates enampakkumise tulemuste kinnitamisest.

25. Kui notariaalne leping jääb sõlmimata avalikul enampakkumisel osaleja tegevuse tõttu (enampakkumine nurjus või jäeti enampakkumise tulemused kinnitamata), siis jääb enampakkumise võitja poolt tasutud tagatisraha kinnistu omanikule, millega lõpevad poolte vastastikused õigused ja kohustused. Täiendavaid hüvitisi ei maksta ning kahjusid ei korvata.

26. Kui notariaalne leping jääb sõlmimata muu põhjuse tõttu, tagastab enampakkumise korraldaja enampakkumise võitjale tagatisraha, millega lõpevad poolte vastastikused õigused ja kohustused. Täiendavaid hüvitisi ei maksta ning kahjusid ei korvata.

27. Lepingu sõlmimisest kõrvalehoidmisel võib Kaitseliit avaliku enampakkumise tulemused tühistada.

28. Kui enampakkumisel osaleb isik, kellel ei ole õigust enampakkumisel osaleda, on ta kohustatud hüvitama kõik enampakkumise tulemuste kinnitamatajätmisega enampakkumise korraldajale või Kaitseliidule tekkivad kulutused ja kahjud, samuti ei tagastata talle tagatisraha.

29. Kui avaliku enampakkumise võitja ei ole tähtaegselt lepingut sõlminud või lepingu täitmise tagatist esitanud, võib sõlmida lepingu paremuselt teise pakkumise teinud isikuga. Korraldaja määrab lepingu sõlmimise tähtaja, mis võib olla kuni üks kuu.

30. Avaliku enampakkumise tulemuste tühistamise korral ei tagastata enampakkumise võitja makstud tagatisraha. Tühistamise otsuse järel otsustatakse ühe kuu jooksul uue enampakkumise korraldamine, enampakkumise edasilükkamine või uuest enampakkumisest loobumine.